**3 АПРИЛ 2025 г.**

**Наказателно дело от общ характер №180/2025 година – 9:30 часа**

На 03.04.2025 година, състав на Плевенски окръжен съд разгледа наказателно дело №180/2025 година, образувано срещу С.Ф.К., роден 1987 година от град Плевен, обвинен в това, че отнел чужди движими вещи, като употребил сила за това.

На 14.08.2024 година, в центъра на град Плевен, в ранните сутрешни часове, пострадалата се движела сама по главната пешеходна улица на града, когато била срещната от подсъдимия. Чрез сила и заплашване, той взел дамската й чанта и мобилния й телефон.

Лицето било задържано още същия ден от органите на реда и вещите били върнати на пострадалата.

Подсъдимият е многократно осъждан.

В проведеното днес разпоредително съдебно заседание, е внесено споразумение, което е сключено между подсъдимия и представителя на Окръжна прокуратура – Плевен. Съставът на съда е одобрил споразумението, според което, подсъдимият се признава за виновен и му се налага наказание за извършеното престъпление, три години лишаване от свобода, при първоначален строг режим на изтърпяване. Разноските по делото са за сметка на подсъдимото лице.

Съдебният акт не подлежи на обжалване и влиза в сила незабавно.

**Връзки с обществеността 3 април 2025 г.**

**e-mail:** **os\_press@abv.bg**